**Jean-Claude Hollerich** S.J. (født 9. august 1958 i Differdange i Luxembourg) er en luxemburgsk kardinal og erkebiskop av Luxembourg. Siden 2018 har han vært president for Kommisjonen for biskopskonferansene i Det europeiske fellesskap (ComECE).

Liv og virke
------------

### Bakgrunn

Jean-Claude Hollerich, som vokste opp i Vianden, gikk på *École Apostolique* i Clairefontaine og *Lycée Classique* i Diekirch. Fra 1978 til 1981 studerte han katolsk teologi og filosofi ved Det pavelige gregorianske universitet i Roma. Den 27. september 1981 gikk han inn jesuittordenen. Etter novisiat i Namur fra 1981 til 1983 fulgte pastoralpraksis i Luxembourg fra 1983 til 1985. 

Den 15. september 1985 reiste Hollerich til Japan og studerte landets språk og kultur samt teologi ved Sophiauniversitetet i Tokyo frem til 1989. 

Tilbake i Europa tok han fra 1989 til 1990 lisensiat i teologi ved Philosophisch-theologische Hochschule Sankt Georgen i Frankfurt am Main.

### Prest

Den 21. april 1990 presteviet i Brussel. Dette ble fulgt med lisensiatsstudier fraa 1990 til 1994 tysk språk og litteratur ved Ludwig-Maximilians-Universität München. Fram til 2001 var pater Hollerich doktorgradsstudent ved Center for European Integration Studies ved Universitetet i Bonn. 

Den 18. oktober 2002 avla Jean-Claude Hollerich sine evige løfter i St Ignatius-kirken i Tokyo. Han er medlem av den japanske jesuittprovins, var professor i tysk og fransk og var viserektor for generelle anliggender og studentsaker ved Sophiauniversitetet i Tokyo mellom 2008 og 2011. I løpet av denne tiden var han også rektor for jesuittkommuniteten ved Sophiauniversitet, hvor 65 jesuitter fra forskjellige land bodde.

### Erkebiskop

Pave Benedikt XVI utnevnte pater Hollerich til erkebiskop av erkebispedømmet Luxembourg den 12. juli 2011. Hans forgjenger, erkebiskop Fernand Franck, bispeviet ham den 16. oktober samme år i katedralen i Luxembourg; medkonsekratorer var erkebiskopen av Köln, kardinal Joachim Meisner, og erkebiskopen av Tokyo, Peter Takeo Okada. Han bler den åttende biskopen og tredje erkebiskopen av Luxembourg.

I 2014 ble han president for *Conference of European Justice and Peace Commissions*. Den 8. mars 2018 ble Hollerich valgt til president for Kommisjonen for biskopskonferansene i Det europeiske fellesskap (ComECE), som etterfølger etter Münchens kardinalerkebiskop Reinhard Marx. Den 3. april 2019 ble han også president i *International Federation of Ministrants* (CIM - Coetus Internationalis Ministrantium).

### Kardinal

Den 1. september 2019 kunngjorde pave Frans sin intensjon om å kreere ham til kardinalprest ved konsistoriet 5. oktober 2019. Ved den anledning, den 5. oktober 2019, tildelte paven ham tittelkirken *San Giovanni Crisostomo a Monte Sacro Alto*. Den 21. februar 2020 utnevnte pave Frans ham til medlem av Det pavelige råd for kulturen og den 8. juli 2020 samme år til medlem av Det pavelige råd for den interreligiøse dialog, og den 29. september 2021 til medlem av Kongregasjonen for det katolske utdannelsesvesen.

I 2021 ble Hollerich valgt til visepresident for Rådet for europeiske bispekonferanser (*Consilium Conferentiarum Episcoporum Europae*, CCEE).

Den 8. juli 2021 utnevnte pave Frans ham til generalrelator for den neste bispesynoden i Roma.

I 2022 sa kardinal Hollerich at han anså Kirkens vurdering av homoseksuelle forhold som syndige, som feilaktig: *«Jeg tror at det sosiologisk-vitenskapelige grunnlaget for denne lære for ikke lenger korrekt»*.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1777
* Kardinal Pietro Francesco Galleffi (1770-1837) \*1819
* Kardinal Filippo de Angelis (1792-1877) \*1826
* Kardinal Amilcare Malagola (1840-1895) \*1876
* Kardinal Giovanni Tacci (Porcelli) (1863-1928) \*1895
* Kardinal Fernando Cento (1883-1973) \*1922
* Biskop Léon Lommel (1893-1967) \*1949
* Erkebiskop Jean Hengen (1912-2005) \*1967
* Erkebiskop Fernand Franck (1934- ) \*1991
* Kardinal *Jean-Claude Hollerich* (1958-) \*2011

Referanser
----------

1. ↑   «Kardinal Hollerich erhält Abraham-Geiger-Preis», tidspunkt 31. januar 2022, besøkt 31. januar 2022[Hentet fra Wikidata]
2. ↑  Katholische Kirche in Luxemburg: *Biographie des neuen Erzbischofs* Arkivert 18. juli 2011 hos Wayback Machine. 18. oktober 2011
3. ↑  Tageblatt: „Jean-Claude Hollerich: Luxemburgs neuer Erzbischof", 16. oktober 2011
4. ↑  Pressemitteilung: Erzbischof Jean-Claude Hollerich S.J. als neuer Präsident der COMECE gewählt Arkivert 14. mars 2018 hos Wayback Machine. 8. mars 2018, lest 15. mai 2018
5. ↑  { *Die Welt trifft sich in Bratislava*], Bischöfliches Jugendamt Regensburg, 2019-09-02
6. ↑  «Äerzbëschof Jean-Claude Hollerich neie President vum internationale Massendéngerverband». Äerzbistum Lëtzebuerg. 4. april 2019. Besøkt 3. september 2019.
7. ↑  *Annuncio di Concistoro il 5 ottobre per la creazione di nuovi Cardinali*, Bollettino, 2019-09-01
8. ↑  *=Concistoro Ordinario Pubblico: Assegnazione dei Titoli* Bollettino, 2019-10-05
9. ↑  *Nomina di Membri della Congregazione per l’Educazione Cattolica*, Bollettino, 2021-09-29
10. ↑  Moritz Findeisen: *Erzbischof von Vilnius zum neuen CCEE-Präsidenten gewählt*, katholisch.de, 2021-09-26, lest 2021-09-28  
*Lithuanian Archbishop Grušas is the new CCEE President* CCEE.eu 2021-09-28
11. ↑  «Rinunce e nomine, 08.07.2021» (pressemelding) **(italiensk)**. Holy See Press Office. 8. juli 2021.
12. ↑  «Top EU cardinal calls for change in church teaching on gay relationships». *National Catholic Reporter*. Katholische Nachrichten-Agentur. 2. februar 2022.
13. ↑  www.catholic-hierarchy.org holleri, lest 20. mars 2021

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** VIAF **·** GND **·** LCCN **·** SUDOC **·** CiNii
 |